Springfield (Massachusetts)
Springfield er ein býur í amerikanska stakríkinum Massachusetts. 

Býurin liggur í sunnara partinum av Massachusetts, tætt við markið til stakríki Connecticut. 
Áin Connecticut rennur fram við býnum.

Í 2018 búðu uml. 155 túsund fólk í Springfield.
Harvið er hann triðstørsti býur í Massachusetts, næst eftir Boston og Worcester. Høvuðssætið hjá Hampden County er í Springfield.

Býurin liggur einans 39 km norðan fyri høvuðsstaðin í Connecticut, sum eitur Hartford og økið millum Hartford og Springfield er eisini kent sum "Knowledge Corridor", tí ikki minni enn 32 lærdir háskúlar við tilsamans 160 000 lesandi eru staðsettir her í økinum.

Kurvabóltur 
Kurvabóltur varð uppfunnin í býnum seint í 19. øld.

Kurvabóltur er bóltleikur millum tvey lið á fimm leikarum har sum málini eru upphongdar netkurvar. 
Hesar kurvar eru í eini hædd sum svarar til umleið tríggjar metrar. 
Fyrsti dysturin ímillum skipað lið var í Springfield í 1891.

Ítróttarsavnið Basketball Hall of Fame er staðsett har í býnum.

Kend fólk úr Springfield 
 Chester Harding, amerikanskur myndamálari (1792-1866).
 John Brown, amerikanskur frælsisstríðsmaður (1800-1859).
 Charles Goodyear, amerikanskur uppfinnari (1800-1860).
 Dr. Seuss, amerikanskur rithøvundur (1904-1991).
 Timothy Leary, amerikanskur høvundur og sálafrøðingur (1920-1996).
 Kurt Russell, amerikanskur sjónleikari (f. 1951).

Myndir

Ávísingar úteftir 
Almenna heimasíða, springfieldcityhall.com

Keldur 

Massachusetts
Býir í Massachusetts